**Polasaí Oideachas Caidimh agus Gnéasachta**

**Coláiste Chroí Mhuire**

1. **An Scoil**

Meánscoil Ghaeltachta lán-Ghaeilge, Caitliceach comhoideachais is í Coláiste Chroí Mhuire. B’iad na Siúracha Trócaire a bhunaigh an scoil I 1947 agus tá sí ag feidhmiú faoi iontaobhaíocht CEIST anois. Is é Coláiste Chroí Mhuire an t-aon scoil lán gGhaeilge Ghaeltachta ata faoi iontaobhaíocht CEIST.

1. **Ráiteas Misin**
2. **Oideachas Iomlán : Is í aidhm na scoile ná forbairt iomlán an dalta go na uile bhuanna. Aithníonn an scoil na buanna faoi leith atá ag chuile dhalta. Déantar forbairt ar na buanna seo go léir, go spioradálta, móralta, intleachtúil, fisiciúil, culturtha agus sóisíalta.**
3. **Teanga agus Cultúr: Scoil lán-Ghaeilge atá anseo i gceantar agus in abhantracht Ghaeltachta. Is é ár ndualgas oidhreacht, dúchas agus teanga an cheantair a fhorbairt agus a chaomhnú. Is í an Ghaeilge teanga na scoile, sa seomra ranga, sa chlós agus in imeachtaí uile na scoile. Leagtar béim láidir ar labhairt agus ar chothú na Gaeilge agus ar chothú an chultúir a bhaineann leis an gceantar.**
4. **Cúram daonna: Cothaítear atmasféar cóir, cúntach do dhaltaí agus don fhoireann teagaisc araon. Déantar cúram speisíalta dóibh siúd atá faoi mhíbhuntáiste.**
5. **Caidreamh le Tuismitheoirí: Is í aidhm na scoile ná comhoibriú le na tuismitheoirí le forbairt iomlán na ndaltaí a thabhairt chun críche**
6. **Sainmhíniú ar ar oideachas Caidrimh agus Gnéasachta**

Is as aidhm iomlánaíoch seo an oideachais agus as a bunfhís den duine a thagann an tiomantas i leith an oideachais i réimse na forbartha pearsanta agus sóisialta. Tá fís iomlánaíoch i leith na sláinte taobh thiar dá leithéid de thiomantas freisin – fís a chuimsíonn gnéithe fisiceacha, intinne, mothúchánacha, spioradálta, sóisialta agus timpeallachta, agus an t-idirghníomhú chasta idir na gnéithe sin uile a chuireann leis an dea-bhraistint phearsanta agus le caidrimh idirphearsanta dhearfacha.

Díreach mar a chuireann tacaíocht don fhorbairt phearsanta agus sóisialta leis an bhféinsásamh, is réamhriachtanas é don fhoghlaim rathúil freisin: is mó seans go mbeidh duine óg lena mbaineann ardleibhéal féinfhiúntais agus sábháilteachta, mar aon le féiníomhá dhearfach, ar a s(h)uaimhneas maidir le saol na scoile agus leis an éagsúlacht suíomh foghlama a thairgtear ansin. Aithneoidh sé/sí go mbíonn baint idir stíl bheatha, timpeallacht, agus cúrsaí sláinte agus folláine, agus go bhfuil dúshlán ann tacú le roghanna pearsanta, teaghlaigh agus beartais a chothaíonn gach gné den tsláinte. Tugann Oideachas Sóisialta, Pearsanta agus Sláinte (OSPS) deis ar leith do dhaltaí a gcuid scileanna agus a gcuid inniúlachtaí a fhorbairt chun foghlaim fúthu féin agus chun aire a thabhairt dóibh féin agus do dhaoine eile, agus cinntí feasacha a dhéanamh maidir lena sláinte, a saol pearsanta agus a bhforbairt shóisialta.

Le tacaíocht dá leithéid a bheith ar fáil, is féidir na daltaí a chumasú chun páirt a ghlacadh i ngnéithe pearsanta agus sóisialta na sochaí mar aosaigh ghníomhacha fhreagracha, agus chun cinntí iontaofa a dhéanamh a léiríonn meas ar a ndínit féin agus ar dhínit daoine eile.

**(E) Na haidhmeanna.**

Tá na sainaidhmeanna in Oideachas Chaidrimh agus Ghnéasachta le fáil i gcreatlach iomlán Oideachas Shóisialta Phearsanta agus Sláinte:

* Chun cabhrú le daltaí caidrimh agus cairdeas a fhorbairt agus a thuiscint
* Chun tuiscint ar ghnéasacht a spreagadh agus eolas a sholáthar de réir mar is cuí don aois ghrúpa agus do leibhéal tuisceanna an dalta le cead ó thuismtheoir / chaomhnóir
* Chun dearcadh dearfach a spreagadh faoi ghnéasacht an duine féin agus ar chaidrimh an duine féin le daoine eile
* Chun eolas faoi agus meas ar atáirgeadh a spreagadh
* Chun daltaí a chur ar a gcumas dearcadh agus luachanna faoina ngnéasacht féin a fhorbairt ar bhealach morálta, spioradálta agus faoi chreatlach sóisialta de réir beartas na scoile
* Chun deiseanna a sholáthar do dhaltaí chun foghlaim faoi chaidrimh agus ghneasacht ar bhealach ar chabhraíonn leo smaoineamh faoi agus gníomhú ar bhealach morálta, comhbhách agus freagrach
* Baintear úsáid as eagrais lasmuigh den scoil chomh maith le seirbhísí siceolaíochta le tacú leis an scoil chun aidhmeanna an chláir a chur i gcrích.

Aithnítear lastigh de chúrsa nach maireann ró-fhada go bhfuil na haidhmeanna seo mianaidhmeach

**Agúisín**

Níl aon riachtanas ar aon tuismitheoir go mbeadh a mhac/iníon rannpháirteach san Oideachas Caidrimh agus Gnéasachta. Más toil leis na tuistí a bpáistí a bheith as láthair agus ábhair ar leith á bplé, beidh orthu é sin a chur in iúl don Phríomhoide i scríbhinn.

**Rúndacht:**

Is é polasaí na scoile é go gcaithfidh múinteoir dul i gcomhairle láithreach leis an bPríomhoide má mheastar gur amhlaidh go bhfuil dalta i mbaol mí-úsáide de chineál ar bith nó ag sárú an dlí.

Tá an méid seo leanas ina pholasaí scoile chomh maith:

a) ná gealladh múinteoirí rúndacht gan choinníoll;

b) bíodh a fhios ag na daltaí go bhféadfaí eachtra ar bith a chur in iúl don bPríomhoide nó do thuismitheoirí, b’fhéidir, má chineann an Príomhoide go bhfuil sé chun leasa an dalta é a chur in iúl do thuismitheoirí;

c) baineadh múinteoirí feidhm as a mbreithiúnas proifisiúnta chun a chinneadh ar chóir an rún a choinneáil tar eis dóibh an t-eolas a chloisint.

Maidir le cursaí cosanta leanaí,ní mhór tagairt a dhéanamh de chaibidil 4(Tuairisc a thabhairt ar ábhar imní agus ról Fheidhmeannacht na seirbhíse sláinte) de nósanna imeachta maidir le caomhnú leanaí i mbunscoileanna agus iarbhunscoileanna.

Deimhnithe ag an mBord Bainistíochta 25ú Bealtaine 2015.